
Quamquam  graviditas  sit  status  organismi  muliebris 
physiologicus,  tamen  varias  secuin  ducit  functionum  or¬ 
ganismi  turbas,  et  magnam  inducit  in  varios  morbos 
dispositionem.  Id  vero  non  mirandum,  quamprimum 
mutationes  in  corpore  femineo ,  praegressam  concep¬ 
tionem  subsequentes,  sive  anatomicas  sive  physiologi¬ 
cas  adtenta  perscrutamur  mente. 

Quamvis  nobis  in  proposito  non  sit  graviditatem 
ipsam  ex  omnibus  illustrare  partibus,  sed  brevem  tan¬ 
tum  quorumdam  morborum  periodo  huicce  familiarium 
tradere  conspectum,  nihilominus,  ut,  quae  dicturi  su¬ 
mus,  accuratius  intelligantur,  quaedam  graviditatis  ex 
physiologicis  hic  loci  praemittenda  esse  censemus. 

Mutationes,  alterationes,  quas  offere  solet  gravi¬ 
ditas,  id  est,  tempus  a  conceptione  ipsa,  usque  ad 
partum  excurrens,  in  duplicem  secedunt  classem,  qua¬ 
rum  altera  ad  matrem  ipsam,  altera  ad  embryonem  sive 
foetum  spectat. 

Quamvis  inter  utramque  mutationum  seriem  arctus 
intercedat  nexus,  tamen  brevitati  studentes,  utpote  ma¬ 
tris  gravidae  nonnisi  morbos  depicturi,  omissis  iis,  quae 
circa  foetus  evolutionem  proferri  possent,  illas,  quas 
gravida  experitur,  alterationes  confestim  exponemus. 

Eminentissima  post  conceptionem  phaenomena  in 
utero  evolvuntur  matris.  Viscus  hoc  in  statum  conjici¬ 
tur  turgescentem,  vasa  sanguifera  tument,  ampliantur, 
sanguinis  erasis  ipsa  modificatur  ita  ut  magis  plasticam 

offerat  indolem;  ipsi  nervi  allongantur  et  incrassantur; 
ut  T  i  e  d  e  m  a  n  n  demonstravit. 

Primo  quidem  substantia  uteri  evadit  sicca,  mol¬ 
lior  et  laminosa,  strata  ejus  evadunt  magis  conspicua; 
facies  interna  uteri  adparet  laevis,  attamen  inaequalis, 
v  asis  ditior,  et  plurimis  filamentis  microscopii  ope  con¬ 
spiciendis  obducitur,  atque  substantia  pultacea,  collum 
obtegente  et  cavum  visceris  claudente  investitur.  Pa¬ 
ries  anterior  recedit  a  posteriore,  internam  uteri  faciem 
membrana  decidua,  sacci  ad  instar  implet,  ipse  canalis 
colli  uterini  epistomeo  obstruitur  muciformi.  Sub  gra¬ 
viditatis  decursu  cavum  uteri  itasese  explicat,  ut  diame¬ 
ter  longitudinalis  a  2  usque  12  —  14  pollices,  diame¬ 
ter  transversus  a  lj  usque  ad  8  — 10  pollices,  diame¬ 
ter  ex  antica  parte  in  posticam  ductus  1 — 9",  ambitus 
26  —  28"  et  contentum  paene  ad  400  pollices  cubicos 
ascendat. 

Eodem  tempore  et  massa  parietum  uteri  augetur, 
ut,  quae  alias  4v  pollices  cubicos  exhibuit,  nunc  50 
pollices  cubicos  referat. 

Ultimis  graviditatis  temporibus  explicatio  fibrae 
muscularis  in  parietibus  uteri  praevalet. 

Crassities  parietum  primo  quidem  increscit,  serius 
vero  imminuitur,  tamen  parietes  ubique  aequales  modo 
crassae  modo  tenues  reperiuntur. 

Forma  uteri  initio  camplanati  et  triangularis  abit 
in  pyriformem,  dein  in  ovalem. 

Pondus  valde  augetur. 

Locus,  in  quo  servatur  uterus,  variat.  Primum 
quidquam  sese  demittit, descendit, mense  2do  orificium  uteri 
antrorsum  vergit ,  serius  uterus  in  cavum  abdominis 
sensim  sensimque  ascendit,  donec  mense  9n0  usque  ad 
scrobiculum  cordis  pertingat,  mense  IO"10  lunari  iterum 
relabatur. 

Temperatura,  sensibilitas  et  vitalitas  hujus  organi 
simul  adaucta  observantur. 

Praeter  uterum,  et  partes  aliae  contiguae  modifi¬ 
cantur»  Ligamenta  uteri  lata  quasi  secedunt  ab  invi¬ 
cem,  uterum  amplexura,  quo  ovaria  et  tubae  Fallopia- 
nae  ad  partem  uteri  lateralem  retrahuntur.  Ligamenta 
rotunda  incrassantur,  magis  vasculosa  evadunt,  et  ante 
uterum  descendunt.  Pelvis  fit  succulentior,  praecipue 
ad  symphyses  ossium. 

Vagina  initio,  utero  descendente,  apparenter  ab¬ 
breviatur,  serius  prolongatur,  dilatatur,  thermogenesi  et 
secretione  mucosa  valide  adaucta,  quod  et  in  labiis  pu¬ 
dendi  majoribus,  aeque  ac  in  nymphis  observatur,  quae 
tumescunt  et  rubescunt. 

Proxime  ubera  in  metamorphosin  hanc  singularem 
rapiantur,  turgent,  tument,  magis  evadunt  tensae  5  vasa 
sanguifera  mammis  dicata,  sanguine  scatent,  vasa  lym¬ 
phatica  adparent  copiosiora  5  papillae  magis  explicantur 
et  prolongantur,  areola  simul  aucta  squalidiori,  rubra  aut 
brunea.  Sensilitas  mammarum  increscit ,  3tI0  mense 
puncturae  frequentes  superveniunt,  et  septimo  secretio 
fluidi  serosi,  lactei. 

Ea  ratione,  qua  uteri  volumen  augetur,  organa 
adjacentia  varias  exinde  experiuntur  mechanicas  lae¬ 
siones.  Vesica  urinaria  sursum  truditur,  urethra  fit  ma¬ 
gis  perpendicularis ;  intestinum  rectum  comprimitur, 
unde  facile  faecum  oritur  accumulatio  5  intestinum  cras¬ 
sum  et  tenue  sursum,  ad  latera  et  retrorsum  pelluntur  $ 
ventriculus  nec  non  diaphragma,  colon  transversum  et 
hepar  praeprimis  antica  parte  sursum  premuntur ,  ita 
ut  cavitas  abdominalis  evadat  major,  cavum  thoracis 
vero  imminuatur.  Trunci  venosi  pelvis  comprimuntur, 
et  hac  ratione  venae  extremitatum  inferiorum  et  abdo¬ 
minis  intumescunt ,  venaeque  haemorrhoidales  am¬ 
pliantur. 

Vasa  lymphatica  angustantur  atque  tumoribus  ex¬ 
plicandis  ansam  ministrant. 

Cutis  abdominis  tenditur  et  extensa  attenuatur, 

musculi  lateris  dextri  prolongari  dicuntur  ;  aponeu¬ 
roses  abdominis  quoque  extenduntur  et  attenuantur. 

Graviditatis  processus  non  solum  ad  organa  geni¬ 
talia,  partesque  vicinas  mechanice  adfectas  restringi¬ 
tur,  sed  systemata  organismi  plus  minusve  omnia  tan¬ 
git  ,  cujus  ratio  sese  symptomatibus  prodit  sat  con¬ 
spicuis. 

Sanguinis  torrente  ad  uterum  magis  directo,  turgor 
cutis  evanescit,  facies  quidquam  collabitur,  pallescit, 
oculi  languescunt,  in  orbitam  retrahuntur,  halone  livido 
saepe  cinguntur,  nasus  et  mentum  magis  prominent,  ac- 
cuininantur,  genis  retractis,  os  amplius  evadit,  collum 
majorem  assequitur  ambitum.  Sanguificatio  alacrius 
procedit,  plethora  sese  insinuat,  pulsus  fit  frequentior, 
plenior,  durior,  fortior,  imo  febrilem  in  modum  intermit¬ 
tens,  nisi  forte  symptomatibus  nervosis  praevalentibus 
continuo  aut  periodice  evadat  parvus,  spasticus,  durius¬ 
culus,  contractus.  Sanguis  plasticam  offerens  indolem, 
fibrina  scatet.  Actio  systematis  lymphatici  alacrius 
procedit. 

Sensibilitas  systematis  nervosi  modo  aucta,  modo 
imminuta,  nonnunquam  peculiarem  in  modum  ait  e  rata 
est,  ita  ut  neuralgiae  cujusvis  generis  in  scenam  pro¬ 
deant  5  quibus  sese  adsociat:  proclivitas  in  vertigines, 
lypothymias,  irritabtlitas  major  ad  adtluxus  externos  5 
sensuum  externorum  alteratio ,  unde  olfactus,  gustus, 
suetis  potentiis  ingrate  adficiuntur;  dysosmia,  nausea, 
variae  idiosyncrasiae,  vomitus  ipse  in  conspectum  ve¬ 
niunt;  sensus  auditus  hebescit,  pupilla  coarctatur, 
oriunturque  spasmi,  anxietas  et  alia  phaenomena  syste¬ 
matis  nervei  modificationem  patefatientia. 

Transpiratio  cutis  modo  augetur,  modo  imminuitur, 
peculiariter  redolet,  cutis  decoloratur,  impetiginibus 
foedatur,  temperatura  dicitur  augeri. 

Appetitus  primis  jam  mensibus  imminuitur  atque 
alteratur. 

Praeter  systemata  haec  patiuntur  et  singula  organa, 
imprimis  illa,  quae  arcto  cum  systemate  vasculari  jun¬ 
guntur  connubio,  ut:  pulmo,  cor,  hepar. 

Pulmo  enim,  diaphragmate  ascendente,  in  expli¬ 
catione  sua  prohibetur,  et  praeterea  sanguinis  erasi  im¬ 
mutata,  cursu  laticis  vitalis  accelerato  aeque  ac  cor  in 
activitatem  majorem  compellitur  5  respiratio  evadit  bre¬ 
vis  ,  citata ,  d}^spnoea  exoritur ,  cor  celerius  atque  for¬ 
tius  in  contractiones  agitur.  Yox  saepe  mutatur,  lo¬ 
quela  fit  difficilior,  sonus  evadit  raucus. 

Hepar  intumescit,  stasibus  laborat,  regioque  hy¬ 
pochondriaca  dextra  sensilis  atque  dolorifica  reperitur; 
turbatae  hepatis  functiones  sese  manifestant  per  secre¬ 
tionem  bilis  adauctam,  atque  per  maculas  in  cute  con¬ 
spicuas.  Organa  urinaria  uberius  secernunt  lotium ,  et 
vesica  urinaria  frequentius  sub  initio  atque  fine  gravi¬ 
ditatis  ad  urinam  mittendam  impellitur. 

Glandulae  salivales  pari  modo  salivam  secernunt 
copiosiorem,  vitream,  quae  secretio  non  raro  in  ptyalis¬ 
mum  abit. 

Adipis  depositio  praecipue  in  regione  pelvis  et 
lumborum  incrementa  capit  5  musculi  dorsales  atque  ex¬ 
tensores  femoris  fortius  agunt,  ut  aequilibrium  servetur. 

Tandem  et  psychicae  facultates  diversas  subeunt 
aberrationes. 

Intellectus  aut  hebescit,  aut  acuitur,  immaginandi 
facultas  majorem  prodit  agilitatem,  judicium  evadit  in¬ 
certum,  voluntas  debilior,  affectus  mobiles,  observantur 
antipathiae,  ira  et  crudelitas  nonnunquam  mulieres  in¬ 
vadunt,  quae  alias  animi  mansuetudine,  benev  olentia  et 
misericordia  excelluere.  —  Spectatis  omnibus  hisce, 
functionum  alterationibus  in  organismo  gravido  sese  pa¬ 
tefacientibus ,  neminem  latet,  harmonicum  eorum  con¬ 
centum  laesum,  statumque  corporis  adesse,  morbo  quam 
maxime  accedentem. 

Quamvis  quidem,  eum  statum  morbum  adpellare 


non  audemus ,  negare  tamen  non  possumus,  organismo 
gravido  inesse  in  morbos  plurimos  maximam  dispositio¬ 
nem. 

Symptomata  enim  in  diversis  organis  et  variis  in 
systematibus  hocce  tempore  observata,  quamquam  ab 
organismo  sat  saepe  sine  noxa  ferantur,  non  raro  tamen 
altum  assequuta  gradum,  sanitati  relativae,  imo  ipsi 
vitae  insidias  struere  valent. 

Ouousque  suetos  non  transgrediuntur  limites ,  ob¬ 
jectum  pathologiae  efficere  non  possunt;  quamprimum 
autem  exorbitant,  therapiae  rationalis  expostulant  opem. 

Graviditas  vero  ipsa  in  normalem  et  abnormem 
distinguitur.  Ad  posteriorem  refertur: 

1.  graviditas  extrauterina:  ovulo  ad  uterum  non 
delato,  sed  alibi  sese  explicante $ 

2.  graviditas  molaris,  seu  mola}  ovulo  in  uterum 
deducto,  ibique  tamen  non  secundum  normam  evoluto  ; 

3.  abortus  et  partus  praematurus,  quum  ovulum 
in  utero  explicatum  ante  mensem  6.  vel  1).  ex  utero 
pellitur  ; 

4.  graviditas  ultra  tempus  justum  extensa  seu 
partus  serotinus. 

Morbi  vero  gravidarum,  quatenus  cum  ipso  gravi¬ 
ditatis  cohaerent  processu,  vel  organa  adgrediuntur  se¬ 
xualia  vel  alia  organa,  quae  ob  nexum,  quo  cum  illis 
versantur,  anatomicum  aut  physiologicum,  ab  isto  pro¬ 
cessu  in  rationibus  suis  mechanicis  aut  dynamicis  solent 
turbari.  Nec  praetereundae  sunt  adfectiones  a  foetu 
ipso  ejusque  involucris  progressae. 

Tantam  morborum  cohortem  hic  pertractare  et  loci 
angustiae  defendunt,  et  experientiae  multiplicis  defe¬ 
ctus  nos  vetat}  quapropter  ex  omni  turba  quaedam 
speciatim  adducemus,  quae  in  adparatu  nerveo,  vascu¬ 
lari,  respiratorio,  uropoetico  atque  digestivo  radicantur, 
et  plerumque  inter  graviditatis  molestias  occurrunt. 

I.  Adfcdioncs  systematis  nervei. 

i  ' 

A.  Neuralgiae. 

Primis  graviditatis  temporibus  mammae  evadere 
solent  dolorificae,  partim  ex  valido  ad  partes  has  humo¬ 
rum  adfluxu,  partim  ob  subitam  glandulae  mammalis 
explicationem,  et  inde  nata  inconsueta  organorum  illo¬ 
rum  tensio. 

Dolor  ille,  quo  mammae  nonnunquam  sub  fine  gra¬ 
viditatis  adficiuntur,  semper  ex  nimia  cutis  tensione  est 
derivandus. 

Therapia,  Casu  primo  sanguinis  depletiones  indi¬ 
cantur,  praesertim  in  individuis  plethoricis  5  in  re¬ 
liquis  casibus  inunctiones  conducunt  oleosae ,  fo¬ 
menta  emollientia  et  remedia  narcotica  non  exci¬ 
tantia. 

Dolores  cutanei,  qui  occurrunt  in  regione  hypoga¬ 
strica  nec  non  inguinali,  originem  debent  eximiae  pa¬ 
rietum  abdominalium  extensioni.  Dolores  circumscripti, 
pressione  et  corporis  motu  augendi ,  respirationem  non 
prohibentes,  quos  gravidae  nonnunquam  ad  inferiorem 
thoracis  partem  persentiunt,  a  fibris  musculorum  abdo¬ 
minis  obliquorum  in  loco,  ubi  inseruntur,  admodum  ten¬ 
sis,  derivandi,  medicaminibus  non  semper  fugandi,  post 
partum  sponte  cessant. 

Therapia.  Indicantur  frictiones ,  atque  balnea 
emollientia  nec  non  remedia  anodyna. 

Dolores  in  regione  inguinali  ab  infarctu  et  tensione 
ligamentorum  rotundorum  proficiscentes  ex  sede  sua  se¬ 
cundum  ligamentorum  decursum,  et  intumescentia  ad 
annulum  abdominalem  dignoscendi  eandem  requirunt 
therapiam. 

Dolores  sic  dicti  renales ,  in  regione  lumbali  et 
sacrali  obvenientes,  varios  agnoscunt  fontes,  ut:  liga- 

mentorum  latorum  tensionem;  nervorum  lumbalium  pres¬ 
sionem,  vasorum  pelvis  et  uteri  oppletionem,  nimiam 
uteri  expansionem,  musculorum  dorsalium  lassitudinem. 

Ad  priores  harum  causarum,  ex  augmento  quod 
dolores  capiunt  sub  ingressu  aut  statu  protracto,  con¬ 
cludere  licet;  infarctus  vero  vasorum  pelvis  atque  uteri, 
sensatione  oppletionis  in  hypogastrio,  sensu  ponderis 
et  caloris  adaucti  in  pelvi ,  nonnunquain  pulsatione  ma¬ 
nifesta  atque  symptomatibus  plethorain  universalem  in¬ 
dicantibus  sese  manifestat ;  nimia  uteri  expansio  ex  aucto 
ejus  ambitu,  tensione,  duritie  nec  non  ex  sensilitate 
nimia  cognoscitur ;  musculorum  tandem  delassatio  ex 
juvantibus  et  nocentibus,  ex  loco  quem  occupant  fixo, 
dolorum  denique  sub  pressione  incremento  perspicitur. 

Therapia.  I11  casu  primo  situs  horizontalis;  in  ple- 
thora  et  uteri  expansione  venaesectio,  in  ultimo 
casu  frictiones  spirituosae  aromaticae  conducunt. 

Notandum  tamen,  dolores  per  abdomen  et  regionem 
lumbalem  explicatos  non  raro  enteritidis,  peritonitidis, 
nephritidis,  rheumatismi  aut  alius  generis  adfectionis 
sistere  posse  symptoma,  a  medico  rationali  extricandum. 

B.  S  p  a  s  in  i. 

Ecclampsia. 

Quae  sub  partu  aut  expulsis  secundinis  observa¬ 
tur  ecclampsia  ab  illa  in  gravidis  occurrente  non  differt. 

Morbum  plerumque  prodromi  praecedunt,  cepha¬ 
laea,  vertigo,  visus  obnubilatio,  oculorum  splendor, 
conjunctivae  injectio,  facies  torva,  rubra,  quidquam  tu¬ 
mida,  musculorum  faciei  oscillationes. 

Non  raro  derepente  atque  subito  irruit,  cum  men¬ 
tis  abolitione,  et  validis  trunci  atque  extremitatum  con¬ 
vulsionibus.  Musculi ,  cava  formantes ,  manent  saepe 
intacti,  nonnunquain  tamen  et  ipsi  convelluntur,  quo  in 

casu  partus  summa  cum  celeritate  absolvitur.  Sympto¬ 
mata  observantur  sequentia :  Praeter  mentis  abolitionem 
musculorumque  convulsionem,  et  sensibilitatis  animad¬ 
vertitur  suppressio,  temperatura  capitis  est  evecta,  ca¬ 
rotides  et  arteriae  temporales  fortiter  pulsant,  facies  li¬ 
vet,  tumet  quandoque  pallet,  ex  ore  spuma  propellitur, 
respiratio  saepe  lit  stertorosa,  extremitates  inferiores 
pallescunt,  frigent. 

Duratio  insultus  nec  non  intervallorum  varia  est. 
Conscientia  per  intervalla  aut  redit  aut  manet  abolita. 

Duratio  totius  morbi  aeque  varia,  modo  unum  al- 
terumque  celebrat  insultum,  modo  per  plures  dies  pro¬ 
tensa  pluribus  conficitur  paroxysmis. 

Exitus  morbi: 

1.  in  sanitatem ,  paroxysmis  aut  subito  aut  sen¬ 
sim  sensimque  evanescentibus ; 

2.  in  morbum  alium  uti :  paralysin ,  maniam  et 
melancholiam  5 

3.  in  mortem  cerebri  oppressione,  eaque  per  ni¬ 
miam  vasorum  turgescentium,  aut  exsudatum  sanguino¬ 
lentum,  serosum. 

Saepe  tamen  ne  minima  quidem  in  cadavere  orga¬ 
nica  detegitur  mutatio,  ita  ut  sit  difficillimum  explicatu, 
qua  ratione  mors  inducta  fuerit. 

Morbus  utique  periculo  plenus,  quo  non  solum  ma¬ 
tris  sed  et  foetus  vita  periclitatur. 

Ex  causis,  symptomatibus,  exitu  et  necroscopiis 
facile  convincimur,  dispositionem  in  congestiones  ver¬ 
sus  encephalon,  exortas  sub  graviditate  circuli  sangui- 
feri  turbas ,  in  quibusdam  mulieribus  tantum  assequi 
gradum,  ut  jam  per  se,  aut  favente  sensibilitate  gravi¬ 
dae  nimis  exaltata,  aut  alia  adhuc  accedente  causa  ec- 
clampsiam  provocent. 

Therapia.  Indicationes,  plethoram  sive  universa¬ 
lem  sive  localem  tollendam,  revulsionem  in  parti- 

bus  remotis  producendam  atque  obstacula  seu  im¬ 
pedimenta  mechanica  auferenda,  jubent. 

Quoad  plethoram  quadrat  sanguinis  evacuatio,  indi¬ 
vidui  viribus,  insultuumque  intensitati  adcommodata.  Ita¬ 
que  venaesectio  pro  re  nata  repetenda,  hirudines  in  collo 
ad  processum  mastoideum  collocandae. 

Ad  revulsionem  producendam  adhibentur  sinapis¬ 
mi,  quibus  plantae  pedum  atque  crura  obteguntur.  Pe- 
diluvia  irritantia  extra  paroxysmum.  Vesicantia  ad  fe¬ 
mora  et  crura,  quorum  effectus  tamen  segnis  5  clysmata 
tubam  intestinalem  irritantia,  contractiones  uteri  simul 
promoventia  5  balnea  demum  tepida,  qua  efficacia  re- 
vulsiva  et  antispasmodica  commodari  merentur,  sub  quo¬ 
rum  usu  caput  fomentis  frigidis  aut  glacie  obtegitur. 
Ab  emeticis  abstinendum. 

Obstaculum  mechanicum,  ecclampsia  jam  per  re¬ 
media  designata  aut  fugata  aut  imminuta,  vel  a  natura 
ipsa,  vel  illa  non  sufficienter  opitulante,  artificialiter  re¬ 
movetur. 

Membranae  itaque  foetum  ambientes  aperiendae 
et  liquore  effuso,  partus  ulterior  naturae  viribus  com¬ 
mittendus.  Quodsi  neque  partus  rite  procedit,  vel  foetus 
versio,  vel  forcipis  adplicatio  locum  habet.  Partu  vero 
absoluto,  ecclampsia  tamen  perdurante,  corpora  pere¬ 
grina  si  quae  adsunt  adhuc  in  utero,  velut  secundinae 
aut  sanguinis  coagula  extrahenda  veniunt. 

II.  Turbae  in  Systemate  vasculari. 

A.  P 1  e  t  h  0  r  a. 

Plethora  constans  graviditatis  comes ,  non  raro 
altiorem  assecuta  gradum,  perniciem  matri  minatur, 
sanguinis  scilicet  torrente  ad  organon  quoddam  nobile 
ruente. 

A  processu  nutritionis  exaltato  potius,  quam  a 

retentis  mensibus  derivanda  est.  Augetur  vero  exer¬ 
citio  musculari  neglecto,  ferculis  lautis,  quin  imo  nulla 
harum  causarum  praesente ,  a  sanguificatione  nimis 
alacri  dependere  videtur* 

Inter  symptomata  plethorae  praecipua  referuntur, 
Carebaria,  somnolentia,  vertigo  corpore  antrorsum  cur¬ 
vato,  oppletionis  sensus,  extremitatum  tumor,  motuum 
difficultas,  epistaxis  levis,  habitualis,  congestiones  ad 
vasa  pelvis,  nonnunquam  gingivarum  dolor,  tandem 
plenus  et  durus  arteriarum  pulsus. 

Symptomata  haec  nonnunquam  sub  omni  gravidi¬ 
tatis  periodo  observantur,  mense  tamen  sexto  et  septi¬ 
mo  praecipue  in  scenam  prodeunt.  Nisi  causae  certae 
adsint,  quibus  congestiones  versus  organa  nobilia  indu¬ 
cantur,  sanitas  absque  insigni  damno  persistere  potest. 

Therapia.  Indicantur  motus  musculares  modici, 
alimenta  minus  nutrientia,  potus  refrigerantes  et 
sanguinis  evacuationes  universales ,  iino  pro  re 
nata  locales* 

Tempus  evacuationis  in  gravida  ita  restrictum  non 
est,  ut  quocumque  mense  urgente  necessitate  evacua¬ 
tio  institui  nequeat. 

Quantitas  sanguinis  extrahendi  plethorae  fugan¬ 
dae,  non  vero  debilitati  inducendae  sufficiat» 

'  * 

B.  Haemorrhagiae. 

Epistaxis  modica  apud  gravidas  frequentissima, 
evacuationem  salubrem  potius  quam  morbum  sistit.  Raro 
adeo  eximia,  ut  periculum  minetur. 

Causam  ejus  sistit  plethora,  atque  circuli  sangui¬ 
nei,  in  partibus  infra  diaphragma  sitis  nec  non  in  pul¬ 
monibus  impedimenta,  per  uteri  incrementum  inducta. 
Ex  iisdem  causis: 

Haemoptoe  atque  haematemesis  oriuntur.  Morbi  hi 
ob  graviditatem  praesentem  difficile  curantur }  venae- 

sectio  ipsa  eosdem  nonnunquam  non  frenat;  et  dantur 
casus  ubi,  in  partu  artificiali  unica  spes  vitain  servan¬ 
di,  posita  esse  videtur. 

Metrorrhagia ,  haemorrhagia  uterina.  Uteri  gravidi 
dispositio  in  metrorrhagias  ex  physiologicis  patet. 

Distinguitur  in  metrorrhagiam  externam ,  in  qua 
sanguis  extrorsum  fluit,  et  cujus  descriptionem  hic  loci 
ommittere  possumus,  et  internam ,  ubi  sanguis  inter 
membranas  foetum  circumdantes,  atque  parietes  uteri, 
vel  intra  membranas  foetus  ipsius  promanat,  haemor¬ 
rhagia  fo  et  alis. 

Causa  metrorrhagiae  frequentissima  dicitur  placen¬ 
tae  adhaerentis  solutio,  quae  aut  per  potentias  efficitur 
externas,  mechanicas,  in  quo  casu  nullis  congestioni¬ 
bus  praegressis ,  haemorrhagia  statim  post  actionem 
externam  adparet,  temporis  solum  intervallo,  quo  san¬ 
guis  per  superficiem  membranarum  defluit,  intercurrente 
—  aut  per  uteri  explicationem  inducitur,  ubi  placenta 
collo  adhaerens,  ultimis  graviditatis  mensibus  non  pari 
passu  cum  collo  ipso  explicatur,  quo  fit  ut  pars  ejus 
uterina  rapide  extendatur  atque  laceretur,  quod  pecu¬ 
liaribus  stipatur  symptomatibus ,  aut  tandem  per  cir¬ 
cumstantias  sub  omni  vitae  periodo  simili  modo  agentes, 
ut  per  plethorain,  animi  pathemata  etc.  ubi  per  sangui¬ 
nem  ex  vasis  prorumpentem,  vincula,  quorum  ope  pla¬ 
centa  utero  adhaeret,  solvuntur,  in  quo  casu  haemorrha¬ 
giam  symptomata  congestionis  versus  uterum  praecedunt. 

Diagnosis. 

Haemorrhagia  uteri  externa  cum  menstruis  com¬ 
mutari  potest.  Commutatio  haec  nullo  tamen  stipatur 
damno,  cum  medicum  sernper  quantitatem  sanguinis 
evacuati  respicere  oporteat.  Majoris  et  momenti,  cau¬ 
sam,  morbum  producentem,  cognoscere. 

Haemorrhagia  ex  placenta  praevia  orta ,  mense 

graviditatis  sexto  aut  septimo  adparet,  saepissime  abs¬ 
que  omni  causa  excitante,  initio  levis  mox  sponte  aut 
therapia  simplici  cedens,  brevi  tamen  reversura  atque 
tractamini  ipsi  solerti  non  facile  obediens. 

Frequentissime  sub  partu  comparet,  id  peculiare 
praeseferens ,  quod  utero  sese  contrahente  augeatur, 
quum  tamen  in  aliis  metro  rrhagiis,  contractione  hujus  ce 
visceris  obtingente  imminuatur. 

In  hoc  casu  labia  orificii  crassiora  et  molliora 
quam  alias  inveniuntur;  orificium  vero  ipsum,  corpore 
molli  atque  spongioso,  sub  levissima  pressione  sangui¬ 
nem  plorante,  placenta  scilicet  pro  parte  aut  totum  obtura¬ 
tur,  prout  placenta  aut  centrum  aut  partem  ejus  occupat. 

Indagatio  digiti  ope,  in  casu  nonnisi  gravi  adhiben¬ 
da,  caute  seinper  instituatur  necesse  est,  ne  fors  coa¬ 
gula  sanguinis,  haemorrhagiam  prohibentia  aut  prohibi¬ 
tura  semoveantur. 

Haemorrhagiam  ateri  internam ,  symptomata  hae- 
morrhagiarum universalia  comitantur,  quin  sanguis  effluat: 

Sensatio  debilitatis  gastricae,  saepe  cum  famis 
sensu  commutatae,  primum  in  metrorrhagiis  plerumque 
sistit,  symptoma.  Quodsi  uterum  indagaveris,  illum  vo¬ 
lumine  invenies  auctum ,  et  quidem  aequali  modo 
sanguine  in  membranarum  cavum  effuso,  aut  in  aequali 
ratione,  ac  si  organon  in  duas  divisum  tangeres  sphae¬ 
ras,  sanguine  extra  membranas  et  pone  placentam  pro¬ 
fluente,  et  partem  nonnisi  cavi  uteri  explente. 

Prognosis  respicit : 

1.  Matrem 

2.  Foetum. 

Quoad  matrem:  Quo  propius  partui  graviditatis 
accedit  tempus,  eo  gravior  haemorrhagia  est  aestimanda  ; 
usque  ad  mensem  graviditatis  quintum,  metrorrhagia 
raro  lethalis  observatur. 

Quoad  foetum :  Quo  remotior  partus,  quo  uberius 
sanguinis  profluvium ,  eo  minor  vitae  futurae  spes. 

Haemorrhagiae  internae  majori  stipantur  periculo, 
quam  externae  5  diu  enim  latent  occultae,  sanguinis  in 
utero  accumulatio  organon  hocce  extendit,  dispositionem 
in  haemorrhagiam  auget ,  uterique  evacuationem  expos¬ 
cit,  qua  utpote  cito  peracta,  hujus  visceris  atonia  nec 
non  lethalis  organismi  totius  debilitas  producitur. 

Externa  contra  haemorrhagia ,  non  raro  pletho- 
rain  localem  imo  universalem  sanare  solet. 

Therapia.  In  sananda  metrorrhagia,  natura  triplici 
modo  procedere  solet. 

1.  aut  placenta  iterum  uteri  faciei  internae  adhae¬ 
rescit  ; 

2.  aut  vasa  contractione  propria  clauduntur; 

3.  aut  vasa  per  coagula  sanguinea  obturantur. 

Quod  primum  adtinet,  illud  nonnisi  quiete  summa, 

atque  remediis  haemostaticis  et  recidivam  prohibentibus 
obtineri  potest.  Contractio  vasorum  et  per  eam  haemor¬ 
rhagiae  interceptio,  nonnisi  in  haemorrhagiis  exiguis, 
sublata  plethora  universali  aut  congestione  locali,  lo¬ 
cum  habere  solet. 

In  haemorrhagia  autem  profusa  unica  salus  in 
prompta  sanguinis  coagulatione  et  inde  nata  mechanica 
vasorum  hiantium  obturatione  erit  quaerenda. 

Veteres  hunc  in  scopum  adhibebant  adstringentia,  im¬ 
primis  pessaria  (Tampon  dicta)  variis  ex  materiis  con¬ 
structa,  liquoribus  adstringentibus  aut  pulveribus  ejus¬ 
dem  indolis  imbuta,  et  tali  modo  vim  mechanicam,  nem¬ 
pe  vasa  comprimentem,  cum  virtute  adstringente  nec 
non  sanguinis  coagulationem  promovente  et  accelerante 
simul  jungere  conati  sunt.  Alii  pessaria  sola  absque 
medicaminibus  exhibent,  effectum  mechanicum  tantum  in 
voto  habentes.  A  Desonneaux  commendantur  pri¬ 
mis  tantum  graviditatis  mensibus,  quamdiu  nempe  pa¬ 
rietes  uteri  adeo  solidi,  ut  ulteriori  sanguinis  profluvio 
obicem  ponere  possint.  Remedium  tamen  hoc  nonnisi 
omnibus  reliquis  incassum  adhibitis  in  usum  vocare  li- 

ee t;  nam  pessario  uterus  irritatur,  in  contractiones  agi¬ 
tur,  quibus  non  solum  pessarium  sed  et  sanguis  atque 
foetus  (nonnunquam  magnum  in  matris  emolumentum) 
expelluntur. 

Mensibus  graviditatis  ultimis  pessaria  eundem  non 
exserunt  effectum,  quum  haemorrhagiam  externam  con¬ 
vertant  in  internam  5  illud  tamen  praestant  commodi, 
quod  rapidum  sistant  profluvium  matribus  mortem  mini¬ 
tans,  ita  ut  expectare  possis,  donec  uteri  orificium  col¬ 
lecto  sanguine  aperiatur,  manusque  ad  partum  accele¬ 
randum  introduci  queat.  A  nonnullis  pessaria  quoque 
in  haemorrhagiis  post  partum  intrantibus  commendantur, 
quae  plerumque  vehementissimae ,  aegram  cito  morti 
tradunt. 

Profluvium  enim  sanguinis,  foetu  expulso,  utero¬ 
que  atonia  laborante,  ex  viscere  dilatato  nullis  prohi¬ 
betur  impedimentis.  In  hoc  casu  activitatis  in  utero 
suscitandae  atque  contractilitatis  ejusdem  organi  resti¬ 
tuendae  causa,  commendantur  a  Leroux  pessaria  in 
cavum  uteri  protrudenda.  Eorum  tamen  efficacia  uti  ve¬ 
sicae  in  uterum  inducendae,  atque  tunc  aere  atmosphae- 
rico  implendae,  ab  aliis  nondum  comprobata  est. 

Centractio  vasorum  uterinorum  sola  auxilium  fer¬ 
re  potest,  ad  quam  provocandam  partus  per  vim  £ac- 
couchement  force)  praecipue  tura  in  usum  vocatur, 
cum  placenta  collo  uterino  adhaereat. 

In  aliis  casibus  methodus  a  Puzos  laudata  prae¬ 
ferenda.  Inducimus  unum  aut  duos  digitos  per  orificium 
uteri,  quod  sensim  sensimque  dilatare  studemus,  ita  ut 
nonnisi  pedetentim  vis  adhibita  increscat ,  quiesque  per 
intervalla  concedatur.  Dilatatione  hac  interrupta  provo¬ 
cantur  dolores,  uterus  in  contractiones  agitur,  quarum 
ope  membranae  intumescunt,  quo  facto  statiin  ape¬ 
riuntur. 

Haemorrhagia  sub  partu  ea  cnm  atrocitate,  intrans, 

ut  omnis  mora  matrem  in  discrimen  conjiciat,  foetus  ve i^- 
sionem  aut  forcipis  auxilium  vehementer  implorat. 

Commendantur  praeterea  secale  cornutum,  ad  con¬ 
structiones  uteri  sollicitandas  5  quocumque  demum  mo¬ 
do  partus  acceleretur,  major  semper  exinde  spes,  matris 
conservaudae,  emergit. 

In  haemorrhagia  uteri  post  partum  intrante,  tam 
externa  quam  interna,  hujus  organi  contractio  ej usque 
a  placenta  atque  coagulis  separatio,  provocanda  erit. 

Quapropter  frictiones  parietis  abdominis  antici, 
epithemata  frigida  aliaque  remedia  localia,  quae  extra 
graviditatem  adhibentur  et  hic  loci  in  usum  trahuntur. 

In  omnibus  casibus  tamen  manus  in  uterum  intro¬ 
ductio  remedium  sistit,  ad  uteri  contractiones  provocan¬ 
das  et  haemorrhagiam  sistendam,  praestantissimum. 
Manu  altera  abdomini  imposita,  organon  immobile  red¬ 
ditum,  quidpiam  insimul  irritatur,  pulpa  digitorum  ma¬ 
nus  alterius,  faciem  uteri  internam  irritat ,  atque  utero 
sese  contrahente,  manumque  una  cum  placenta  et  coa¬ 
gulis  propellente,  manus  retrahitur. 

Usus  spiritus  vini  rectificati ,  olei  terebinthi¬ 
nae,  spiritus  vitrioli,  nitri,  sulphuris  maxime  contrain- 
dicatur,  quum  quae  exinde  enascuntur  pericula,  facile 
ipsam  haemorrhagiam  superare  valeant. 

Fructus  citri  degluptus  in  uterum  delatus  ibique 
pro  parte  expressus ,  parietes  uteri  ad  contractionem 
incitare  dicitur. 


C.  Varices. 

Varices  non  tantum  in  cruribus  sed  et  in  femori¬ 
bus  atque  ad  genitalia  ipsa  obveniunt.  Plerumque  val¬ 
de  copiosi  totam  extremitatem  inferiorem  occupantes, 
coloris  caerulei,  superficiem  inaequalem  et  tuberosam 
offerant,  magnitudinem  ovi  gallinacei  adtingunt,  non  ra¬ 
ro  rupti  haemorrhagias  graves  producunt,  nonnunquam 


cute  valde  tensa  inflammantur,  aut  in  suppurationem 
abeunt,  doloreque  plus  ininusve  insigni  stipantur. 

Ex  eo  quod  graviditatis  initio  haec  systematis 
vascularis  adfectio  vix  observetur  sub  partu  appropin¬ 
quante  autem  morbus  ingravescat,  omni  jure  conclu¬ 
dere  fas  est,  uteri  explicationem  vasorumque  pressio¬ 
nem  liancce  producere  affectionem. 

Therapia.  Artis  medicae  erit,  incrementum  eorum 
aeque  ac  rupturam  prohibere.  Huic  scopo  inser¬ 
viunt,  si  atonia  nondum  valde  progressa  fuerit,  fri¬ 
ctiones  spirituosae  e.  g.  spiritus  saponis ,  cre¬ 
matum  forte,  spiritus  sacchari  seu  Rhum,  aqua  Co- 
loniensis  et  similia  5  in  casu  graviori  tibialia  con¬ 
stringentia,  adcurate  accommodata,  diu  noctuque 
retinenda.  In  individuis  plethoricis  venaesectio 
quoque  indicatur.  Situs  quoque  horizontalis , 
quies  summa,  uti  et  compressio  ope  fasciae  circu¬ 
laris  laudantur.  A  Jorg  commendantur  balnea 
aromatica  individuis  laxis  varicibusque  laborantibus. 

D.  Oedema  extremitatum  inferiorum  labio¬ 
rum  q  u  e  p  u  d  e  n  d  i  m  a  j  0  r  u  m, 

Per  circulum  sangunis  atque  lymphae  in  vasis  ex¬ 
tremitatum  inferiorum  impeditum,  oedema  pedum  ac  La¬ 
biorum  pudendi  utplurimum  oritur.  Constitutio  gravidae, 
energia  systematis  vascularis  exigua,  pelvis  constructio, 
qua  uteri  in  vasa  pressio  fovetur,  non  penitus  praeter¬ 
eunda  sunt. 

Oedema  extremitatum  inferiorum  altum  fastigium 
adtingens  absque  magnis  molestiis  saepe  fertur,  nisi 
fors  accedat  oedema  labiorum  pudendi.  Non  raro  valde 
tument,  livent,  frigent,  atque  sibi  magis  continguae  et 
situm  et  insessum  et  ingressum  prohibent. 

Prognosis  fausta,  quum  oedema  post  partum  sponte 
dispareat. 


Therapia .  In  individuis  plethoricis  indicatur  ve- 
naesectio,  alias  remedia  initia  purgantia,  atque  diuretica^ 
nec  non  situs  horizontalis,  praestantissimum  exserunt 
effectum.  Quum  oedema  labiorum  pudendi  majorum  par¬ 
tum  difficilem  reddere,  et  labia  sub  partu  lacerari  pos¬ 
sint:  instituuntur  punctiones  quaedam  superficiales  in 
partibus  oedematosis, 

A  Levret  praeter  punctiones  adponuntur  vesi- 
cantia  pro  parte  femur,  pro  parte  labium  pudendi  ma¬ 
jus  occupantia. 


E.  Haemorrhoides. 

Explicantur  saepe  graviditatis  tempore  haemor¬ 
rhoides,  quibus  tamen  eadem  periodo  mederi  frusta- 
neuin  imo  quandoqne  noxium  susciperes  opus. 

Haemorrhoides  vero  jam  antea  explicatae  pressio¬ 
ne  partim  ab  infantis  capite,  partim  a  faecibus  accumu¬ 
latis  progressa,  irritantur,  inflammantur,  ampliantur  et 
dolorificae  evadunt. 

Therapia.  Dolori  et  phlogosi  itaque  occurendum 
erit :  alvus  obstipa  reseranda,  dolores  inunctioni¬ 
bus,  cataplasmatibus  emollientibus  ac  sopientibus 
leniendi,  inflammatione  et  turgescentia  tumorum  hae- 
morrhoidalium  valida,  ipsa  phlebotomia  est  fu¬ 
ganda.  Saepe  et  hirudinum  circa  mariscos  adpli- 
catio  (quae  tamen  summam  exposcit  cautelam,  ne 
fors  abortus  oriatur)  subito  dolores  pacat. 

III.  Turbae  respirationis* 

A  Dyspnoe  a. 

Respirationem  ultimis  graviditatis  mensibus  volu¬ 
mine  uteri  insigniter  aucto,  praecipue  in  individuis  sta¬ 
turae  parvae  molestam  reddi  ex  physiologicis  patet. 

Quodsi  ad  haec  alia  adhuc  accedat  causa  ,  e.  g.  mala 
thoracis  conformatio  ,  status  morbosus  pulmonum  aut 
ipsius  cordis,  vel  plethora  vasa  pulmonalia  sanguine 
obruens,  dispnoea  insignem  gradum  adepta,  suffocatio¬ 
nem  minari  potest. 

Therapia.  Ad  plethoram  tollendam  et  ad  vasa  pul¬ 
monalia  sanguine  liberanda,  indicatur  venaesectio, 
quae  regimine  diaetetico  tenui  refrigerante ,  apto 
corporis  situ  aut  statu  nec  non  vestibus  sat  amplis 
adjuvatur. 

B.  T  u  s  s  i  s* 

Raro  tussis  solam  graviditatem  agnoscit  causam, 
nisi  forte  dispositio  adsit  nervosa,  in  quo  casu  tussis 
evadit  brevis,  sicca  et  frequens  —  aut  pulmo  diathesi 
inflammatoria  aut  haemoptoica  laboret ,  ubi  symptomata 
a  circulo  sanguinis  impedito  proficiscentia  sese  explicant. 

In  utroque  casu  vehementiam  tussis  quidem  mode¬ 
rare ,  morbum  tamen ,  durante  graviditate  abigere  non 
possumus.  Tussis  vero,  qua  symptoma  adfectionis  ca- 
tarrhalis ,  aut  alius  morbi  apparatus  respiratorii ,  per 
graviditatem  augetur ,  simulque  organa  abdominis  im¬ 
primis  uterum'  conquassando  discrimen  aegrae  parat, 
metrorrhagiam  vel  abortum  producendo  5  nonnunquam 
alias  parat  molestias,  imprimis  involuntariam  urinae 
evacuationem. 

Therapia.  Ouod  curam  adtinet,  illa  secundum  ad- 
fectionem  principalem  modificatur.  In  tussi  haemo¬ 
ptoica,  venaesectionibus  atque  antispasmodicis  in¬ 
cassum  adhibitis,  purgantia  mitia,  diutius  in  usum 
tracta,  optimum  praestant  remedium.  Emulsiones 
oleosae  mucilaginosae 

IV.  Adfectiones  systematis  uropoetici. 

Utero  quoad  volumen  aucto,  vesica  comprimitur  et 
ad  lotium  saepius  mittendum  imprimitur  Quodsi  collum 


vesicae  atque  urethra  comprimuntur,  dysuria  aut  ischii - 
via  in  scenam  prodit. 

Pressio  haec,  partes  dictas  irritans,  non  raro  in¬ 
flammationem  provocat,  quam  stranguria  sequitur,  quae 
vulgo  acrimoniae  lotii  ex  longa  ejus  in  vesica  mora 
tribuitur 

Molestiae  hae  variis  graviditatis  temporibus  sese 
explicant 5  mense  nempe  quarto  aut  quinto,  apud  femi¬ 
nas  pelvi  spatiosa  donatas,  quo  tempore  scilicet  uterus 
adhuc  in  cavo  pelvineo  commoratur  —  et  ultimis  tribus 
mensibus,  utero  supra  cavitatem  pelvineam  elevato,  et 
vesicam  contra  parietem  abdominis,  aut  collum  vesicae 
contra  cristam  ossium  pubis  agente,  praesente  imprimis 
situ  uteri  obliquo. 

In  casu  primo  malum  sponte  disparet  quamprimum 
uterus  cavitatem  pelvis  deseruerit  5  in  casu  altero  partu 
solo  terminatur. 

0  % 

Non  raro  dysuria  aeque  ac  stranguria  ab  uteri  dis¬ 
locatione,  retroversione  imprimis,  nec  non  a  calculis 
vesicae  urinariae  atque  ejus  inflammatione,  haemorrhoi- 
dibus  inducta  proficiscitur. 

Quando  allectiones  nominatae  ab  uteri  explicatione 
dependeant,  pedetcntim  nonnisi  evolvuntur,  quamvis 
alimentis  acribus,  potu  spirituoso  aut  aliis  irritamentis 
cito  augeri  possint.  Nisi  causae  earum  ex  symptoma»  i- 
bus  et  reliquis  circumstantiis  rite  cognoscantur,  explo¬ 
ratio  et  catherisatio  omne  pellit  dubium. 

Necessitas  urinam  saepe  mittendi,  quae  summo  in 
gradu  in  urinae  incontinentiam  abit,  molestiis  potius, 
quam  morbis  accensenda  erit.  Post  partum  sponte  eva¬ 
nescit,  et  arte  vix  domatur.  Potus  emollientes,  semi- 
cupia  emollientia,  saepe  irritationem  atque  socium  illi 
tenesmum  vesicae  dispellunt.  Qui  v  ero  a  pressione  ve¬ 
sicae  per  uterum  proficiscitur  tenesmus,  uti  et  ischuria, 
situ  gravidae  quieto ,  horizontali ,  nec  non  fascia  ven¬ 
trem  sursum  levante  dissipatur. 


Retentio  urinae  magnis  stipatur  saepe  periculis. 
Vesica  lotio  repleta,  ad  umbilicum  usque  ascendit,  for- 
matque  tumorem  oblongum,  parietes  abdominis  sursum 
agentem ,  utero  similem.  Alias  in  obliquum  extenditur 
herniamque  efficit  in  regione  inguinali  aut  perinei.  Non- 
nunquam  vesica,  summum  extensionis  fastigium  adtin- 
gente ,  urina  sponte  secedit,  quod  tamen  raro  accidit. 
Saepe  utero ,  manuum  ope  sursum  tracto ,  aut  corpore 
antrorsum  inclinato,  quo  uterus  aperturam  pelvis  supe¬ 
riorem  deserit,  urina  mittitur.  Hisce  frustra  tentatis, 
uterus  ope  digitorum  duorum  in  vaginam  introductorum 
elevatur,  quod  a  gravida  ipsa  tentari  potest.  Catheteris 
sive  sueti  sive  complanati  adplicatio,  magnis  premitur 
difficultatibus ,  quum  non  raro  partium  contusiones  imo 
dilacerationes  producat.  Remedia  emollientia  sub  omni 
forma  adhibita  stranguriam  saepe  tollunt. 

V.  Turbae  digestionis. 

A.  Ptyalismus,  vomitur  itiones,  vomitus. 

Symptomata  haec,  gradu  nonnisi  differentia,  gra¬ 
viditatem  plerumque  comitantia,  valde  nonnunquam  ef¬ 
fervescunt,  morbique  dignitatem  assequuntur.  Causa 
horum  symptomatum  uti  et  prognosis  atque  cura  ab  in¬ 
vicem  non  differunt,  hinc  de  ptyalismo  atque  vomituri- 
tionibus  verba  fundere  supervacaneum  censemus,  atque 
vomitum  solum  hic  loci  tractabimus. 

Vomitus  aut  toto  graviditatis  tempore,  aut  primis 
quatuor  mensibus  perstat,  nonnunquam  ultima  gravidi¬ 
tatis  periodo  adparet.  Plerumque  mane  intrat,  liquorem 
tenacem  evacuans  ,  alias  nulli  diei  tempori  adstrictus, 
saepius  revertitur  imprimis  autem  post  cibos  assumtos 
redire  solet.  Excitatur  saepe  per  alimenta  cujuscunque 
conditionis,  attamen  nonnunquam  cibis  sopitur. 

Causa  proxima  non  adeo  in  plethora,  quam  in  uteri 
extensione  quaerenda.  Ventriculus  enim  organon  est, 
quod  cum  utero  in  magna  sympathia  versatur,  atque 
vel  sensibilitate  universali,  aut  ventriculi  solius  evecta 
in  actiones  agitur  abnormes.  Causae  v  ero  aliae  accesso¬ 
riae  non  praetereundae  sunt,  quum  constet,  consitutione 
epidemica  regnante  vomitum  charactere  peculiari  imbui. 
Prognosis  non  infausta. 

Therapia.  Indicationes  pro  varia  causa  variae. 
Itaque  ante  omnia  exaltatio  vitalitatis  uteri  nimia 
a  sanguine  innuente  et  foetu  sese  explicante  pro¬ 
ducta,  quantum  fieri  potest  imminuenda  5  sensibili- 
tas  ventriculi  ejusque  commercium  dynamicum  cum 
utero  obtundendum  5  reliquae  causae  occasionales 
vel  accessoriae  vitandae. 

Indicantur  itaque  alimenta  temperantia,  magis  fluida 
quam  solida,  facile  digerenda,  aliis  tamen  nonnisi  so¬ 
lida,  aliis  denique  alimenta  vix  digerenda  magis  con¬ 
veniunt.  Imprimis  autem  venaesectio,  balnea  univer¬ 
salia  atque  semicupia  scopo  respondent  proposito.  Phle¬ 
botomia  in  individuis  plethoricis,  menstruis  largis  salu¬ 
tatis,  et  congestione  locali  laborantibus  primum  occupat 
locum. 

Indicationi  alteri  respondent :  sanguisugae  ad  scro¬ 
biculum  cordis  adplicatae.  Alii  in  huncce  scopum  cu¬ 
curbitam  majorem  post  cibos  assumtos  scrobiculo  cordis 
imponendam  laudant.  Pari  ratione  et  emplastrum  The- 
riaca,  fomentatio  cum  Laudano  liquido  Sydenhamii  in 
usum  trahuntur.  Alii  aquas  praescribunt  aromaticas: 
Cinnamomi,  menthae  piperitae  cum  v  el  sine  opio.  Inun¬ 
ctiones  aromaticae  et  oleosae  opio  nuptae  in  ventriculi 
regione.  II  is  tamen  emplastrum  aromaticum  cum  opio, 
camphora,  aut  oleo  menthae  piperitae  v  el  caryophyl lo¬ 
rum  praeferenda.  Potio  Riverii ,  guttae  nonnullae  Lau- 
dani  liquid.  Syd.  interne  exhibitae:  aqua  Selterana ; 
radix  Colombo. 

Saepe  malum  omnem  spernit  medelam,  et  multis 
medici  sudoribus  solum  paulum  lenitur.  Caveat  medi¬ 
cus  ne  vehementibus  utatur  remediis  ad  vomitum  oppri¬ 
mendum.  Quodsi  saburra  adest,  remedia  leniter  pur¬ 
gantia  nunquam  spernenda  erunt. 

B.  Anorexia. 

Quae  primis  graviditatis  mensibus  adparet  anorexia 
serius  cessat,  eamque  non  raro  excipit  appetitus  adau¬ 
ctus.  Illa  itaque  non  ad  morbos  erit  referenda,  praeser¬ 
tim  quum  natura  hac  ratione  statum  plethoricum  optime 
caveat.  Causae  et  therapia  eadem  ac  in  vomitu.  Pica , 
malacia  et  extra  graviditatem  in  hystericis  obveniunt. 

C.  Alvi  obstipatio. 

Ultimam  graviditatis  comitatur  periodum,  summam¬ 
que  medici  adtentionem  sibi  exigit.  Protracta  enim, 
anorexiam,  digestionis  turbas,  inquietudinem  et  agryp- 
niam  provocat  5  pressione  a  faecibus  accumulatis  pro¬ 
fecta,  intestinum  rectum  irritatur,  haemorrhoides  facile 
gignuntur,  quin  imo  sub  nisu  ad  alvum  metrorrhagiae 
atque  abortus  excitari  possunt, 

Therapia.  Clysmata  emollientia  ter  quater  de  die 
adplicanda  5  faecibus  lubricis  factis  suppositoria, 
purgantia  mitiora,  imprimis  salina  e.  g.  aqua  Sed- 
licensis  etc. 

VI.  Adfectio  psychica. 

Melancholia. 

Melancholia  gravidarum  vel  jam  sub  initio  exori¬ 
tur,  vel  sub  decursu  graviditatis  evolvitur.  Raro  illum 
ad  tingit  gradum  ut  conscientiam  penitus  obfuscet.  Gra- 

viditate  ad  finem  vergente,  adfectio  psychica  increscit, 
sed  partu  peracto  evanescit,  adfectionibus  hystericis 
plerumque  locum  cedens* 

Dispositio  insignis,  individuis  hystericis  et  con¬ 
stitutioni  sic  dictae  atrobiliari  tribuitur. 

Therapia.  Jtemedia  partim  antihysterica,  partiin 
sanguinis  venositatem  imminuentia  malum  fugabunt 
semper  respectu  graviditatis  habito.  Laudantur 
aquae  minerales  :  Kissingen,  Marienbad. 

Extra  graviditatem  regimine  diaetetico  dispositio 
tollatur. 


Theses  tiefen  rten  da  e. 


I. 

Matrimonium  est  praecipuum  macrobioticum. 

II. 

Medicus  medici  judex. 

III. 

Suicidium  vesania. 

i  -  jsi 

IV. 

Non  existunt  morbi  haereditarii. 

V. 

Animus  ejusque  nexus  cum  corpore  a  medico 
non  a  philosopho  est  explicandus. 

VI. 

Scrophulosis  et  tuberculosis  eadem  dj^scrasia. 

VII. 

Chirurgia  sine  medicina  est  navis  sine  velis,  re- 
mis  et  gubernatore. 

VIII. 

Medicus  ipse  potens  saepe  remedium. 

IX. 

Amor  platonicus  morbus. 


30 


X. 


Mit  einem  Hypochonder  zusammen  zu  leben , 
bringt  nicht  nur  Langeweile,  sondern  auch  Gefahr. 

Romberg. 


XI. 


Auscultatio  immediata  mediatam 


sarcit. 


XII. 


non  penitus  re- 


Medicus  laudatus  a  profanis  non  ridebit,  vitupe¬ 
ratus  non  flebit. 

XIII, 

Vinum  potus,  remedium,  venenum. 


XIV. 

/ 

Herniotomia,  in  qua  saccus  hernialis  non  aperi¬ 
tur,  generatim  illi,  in  qua  aperitur,  postponenda  venit. 


XV. 


Medicus  castrensis  nec  ulla  artis  doctrina  carere 
potest. 

XVI. 

Medici  sicut  oeconomi  a  tempestate  dependent. 

XVII. 


Adridens  Baccho  adflebit  Aesculapium. 

XVIII. 

Solus  amauroticus  vere  coecus. 

XIX. 


Nec,  Allopatha,  nec  Homoeopatha,  nec  Hydropa- 
tha  —  sit  venia  verbis  —  ast  medicus  sum. 

XX. 

Studium  historiae  naturalis  formalem  aeque  ac 
materialem  utilitatem  praebet. 

